Uudesta Dominosta mahdollisesti NetWare-versio
Julkaistu: 3.3.1998 9:18
3.3.1998 9:18
Lotus Developmentillahttp://www.Lotus.com/ on kova sisäinen kädenvääntö siitä, tuleeko seuraava versio Lotus Notes/Domino -työryhmäohjelmasta toimimaan myös Novellin NetWare-verkkokäyttöjärjestelmän kanssa.
Ratkaisu vaikuttaa etenkin valtaosaan niistä 14 miljoonasta cc:Mail-sähköpostiohjelman, jotka pyörittävät postipalvelinta NetWaren päällä. Jos Dominosta ei tehdä NetWare-versiota, saattavat nämä käyttäjät siirtyä toisen ryhmätyö-/sähköpostijärjestelmän käyttäjäksi.
Lotuksen päätöstä NetWare-Dominon kohtalosta odotetaan tämän kuun aikana. Päätös tulee myös vaikuttamaan jonkin verran NetWare-käyttöjärjestelmän suosioon, sillä jos Domino 5.0 ei toimi NetWaren päällä, niin kolmesta suuresta; Microsoftin Exchange-, Lotuksen Domino- ja Novellin GroupWise -ohjelmasta ainoastaan viimeinen toimii NetWaren kanssa.